Diari Oficial de la Generalitat Valenciana


Sumari del DOGV 8547, del 14-05-2019 (2019/3855)

RESOLUCIÓ de 10 d'abril de 2019, del conseller de Transparència, Responsabilitat Social, Participació i Cooperació, per la qual se suprimeix l'oficina PROP-avinguda del Mar de la ciutat de Castelló de la Plana, d'acord amb el Decret 191/2014, de 14 de novembre, del Consell i es reforcen les oficines PROP Germans Bou i Carrer Major, en la mateixa localitat.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8547

Data del DOGV
:   14-05-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3855


Data del document
:   10-04-2019

Organisme emissor
:   Conselleria de Transparència, Responsabilitat Social, Participació i Cooperació

Tipus de document
:   Resolució

Descriptors 

:   * Conselleria de Transparència, Responsabilitat Social, Participació i Cooperació

RESOLUCIÓ de 10 d'abril de 2019, del conseller de Transparència, Responsabilitat Social, Participació i Cooperació, per la qual se suprimeix l'oficina PROP-avinguda del Mar de la ciutat de Castelló de la Plana, d'acord amb el Decret 191/2014, de 14 de novembre, del Consell i es reforcen les oficines PROP Germans Bou i Carrer Major, en la mateixa localitat. [2019/3855]  
  
La regulació de les oficines PROP es recull en el Decret 191/2014, de 14 de novembre, del Consell, pel qual es regula l'atenció a la ciutadania, el registre d'entrada i eixida d'escrits i l'ordenació de les oficines de registre en l'Administració de la Generalitat. En aquesta norma s'estableix el règim jurídic de les oficines PROP, que en l'article 10.2 disposa que la creació, modificació o supressió de les oficines PROP pròpies s'efectuarà mitjançant una resolució del titular de la conselleria competent en matèria d'atenció a la ciutadania.  
  
La Llei 39/2015 regula les relacions de l'Administració amb la ciutadania, amb l'establiment de sistemes i mecanismes encaminats a facilitar el compliment dels tràmits i, en general, a millorar els serveis que les administracions públiques presten a les persones. Es complementa amb la Llei 40/2015, del règim jurídic del sector públic, que regula les relacions entre administracions i dins d'una mateixa administració.  
  
La implantació d'aquestes lleis suposa la transformació en el funcionament de les administracions amb el seu pas a l'administració electrònica i, especialment, en el funcionament de les oficines d'assistència en matèria de registre.  
Per a la implantació d'aquest nou model es requereixen canvis organitzatius en el sistema d'oficines PROP pròpies. A la ciutat de Castelló de la Plana com a primera fase d'aquests canvis, s'ha estudiat la prestació de serveis que es realitza en les oficines PROP pròpies existents i a la vista de les circumstàncies que a continuació s'exposen s'ha decidit suprimir com a oficina PROP, l'Oficina PROP-Av. del Mar, amb la finalitat de reforçar les altres dues oficines PROP en la mateixa localitat, Germans Bou i Carrer Major.  
L'oficina PROP-Av. del Mar és una oficina pròpia de la Generalitat, situada en l'avinguda del Mar, número 16, de Castelló de la Plana. En relació amb aquesta no hi ha resolució de creació, ja que en la data d'obertura d'aquesta oficina no hi havia regulació sobre aquest tema.  
En l'oficina PROP-Av. del Mar, juntament amb els serveis propis de les oficines PROP, es presten els serveis d'informació i tramitació dels procediments i expedientes competència de la Direcció Territorial d'Habitatge, Obres Públiques i Vertebració del Territori, única direcció territorial situada en l'edifici d'av. del Mar.   
L'afluència principal de la ciutadania a aquesta oficina és per a requerir els serveis propis de la direcció territorial allí situada, i és de poca rellevància la demanda d'informació administrativa general o de registre que no siga el propi de la direcció territorial.  
Aquesta circumstància, unida a la proximitat de l'oficina PROP de Germans Bou, fa que l'existència d'aquesta oficina PROP perda la seua raó de ser, ja que atén molt pocs ciutadans, en matèria diferent d'habitatge, perquè usualment trien desplaçar-se a les altres oficines PROP de la població, on poden realitzar amb més comoditat les seues gestions en haver-hi atenció especialitzada de més conselleries de la Generalitat.  
  
El tancament de l'oficina, per contrapartida, ens permet realitzar millores en les altres dues oficines PROP d'atenció a la ciutadania de Castelló de la Plana, que es veuen reforçades amb més recursos humans i materials per al registre, informació general administrativa de la Generalitat i altres serveis prestats per les oficines PROP, circumstància que al seu torn, serà un factor d'èxit de cara a la implantació de la Llei 39/2015 amb un model d'oficines PROP com a oficines d'assistència en matèria de registre.  
El Reglament orgànic i funcional de la Conselleria de Transparència, Responsabilitat Social, Participació i Cooperació, aprovat mitjançant Decret 195/2018, de 31 d'octubre, del Consell, estableix en l'article 3.1 que el conseller de Transparència, Responsabilitat Social, Participació i Cooperació exerceix totes les atribucions conferides en l'àmbit competencial de la Conselleria de Transparència, Responsabilitat Social, Participació i Cooperació, entre les quals es troba l'atenció a la ciutadania.  
Per tot això, i de conformitat amb l'esmentat article 3.1 del Decret 195/2018, de 31 d'octubre, en relació amb el que s'estableix en els articles 10 i 18.1 del Decret 191/2014, de 14 de novembre, i l'article 28, apartat ll, de la Llei 5/1983, de 30 de desembre, del Consell, resolc:   
  
  
Primer  
La supressió, com a oficina PROP, de l'oficina PROP-Av. del Mar, situada en l'avinguda del Mar número 16 de Castelló de la Plana.  
El personal adscrit a la Sotssecretaria de la Conselleria de Transparència, Responsabilitat Social, Participació i Cooperació que prestava els seus serveis en l'oficina PROP-Av. del Mar, passarà a fer-ho en les altres oficines PROP de la ciutat de Castelló de la Plana en la data d'efectes d'aquesta resolució.  
  
Segon  
L'actual sistema de gestió d'esperes instal·lat en el local de l'oficina PROP-Av. del Mar que se suprimeix i que és gestionat per la Conselleria de Transparència, Responsabilitat Social, Participació i Cooperació, es mantindrà en aquest local, però cedint l'administració del sistema a personal designat per la Conselleria d'Habitatge, Obres Públiques i Vertebració del Territori, abans d'un termini màxim de tres mesos, des de la data d'efectes de la present resolució.  
  
Tercer  
La present resolució es publicarà en el Diari Oficial de la Generalitat Valenciana per raons d'interés públic, de conformitat amb el que es disposa en l'article 1 del Decret 1/2013, de 4 de gener, del Consell, modificat per Decret 126/2016, de 7 d'octubre. Produirà efectes des de l'endemà de la publicació d'aquesta resolució.  
  
Quart  
A més, es publicarà en el portal corporatiu de la Generalitat, apartat «Atenció a la Ciutadania/Guia PROP», en la relació actualitzada de les oficines d'informació i de registre a la disposició de la ciutadania.  
  
  
València, 10 d'abril de 2019.- El conseller de Transparència, Responsabilitat Social, Participació i Cooperació: Manuel Alcaraz Ramos.